《隆中半榻图成感述 其二》
明代·游朴

龙卧幽踪未易寻，草庐深结白云岑。端居不画三分策，孝养何殊二表心。

淡泊自明高士志，开诚犹使里人钦。山头手植参天树，已似祠前古柏森。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。